Source: http://www.probiznis.eu/2013/06/17/rvr-udelila-spolocnosti-mac-tv-pokutu-vyse-9000e/
Timestamp: 2020-07-04 11:01:29+00:00
Document Index: 3195234

Matched Legal Cases: ['§ 16', '§ 35', '§ 20', '§ 17', '§ 17', '§ 17', '§ 16', '§ 16', '§ 39', '§ 35', '§ 39', '§ 20']

RVR udelila spoločnosti MAC TV pokutu vyše 9000€ – PROBIZNIS.EU
RVR udelila spoločnosti MAC TV pokutu vyše 9000€
admin 17/06/2013 Médiá Nekomentované
Na zasadnutí 12. 6. 2013 udelila Rada pre vysielanie a retransmisiu vysielateľovi MAC TV s.r.o. dohromady tri finančné pokuty vo výške 9 313 €. Podobne ju upozornila na porušenie zákona v súvislosti s odvysielaním príspevku Potreby dieťaťa na druhej koľaji v programe Noviny o 12:00 a Noviny o 17:00 dňa 7. 12. 2012 a príspevku Ťažký život od narodenia v programe Noviny dňa 8. 12. 2012.
udelila licenciu na regionálne digitálne vysielanie televíznej programovej služby Mestská televízia Partizánske spoločnosti VYDAVATEĽSTVO TEMPO, s.r.o.;
uložila sankciu – pokutu vo výške 5 000 eur vysielateľovi MAC TV s.r.o. (programová služba JOJ a JOJ PLUS) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania programu Noviny o 17 zo dňa 5. 12. 2012, súvislý záznam vysielania programovej služby JOJ zo dňa 16. 12. 2012 v čase od 19:50 do 23:59 hod, dňa 17. 12. 2012 v čase od 00:00 do 00:10 hod a súvislý záznam vysielania programovej služby JOJ PLUS zo dňa 16. 12. 2012 v čase od 16:50 do 20:10 hod a od 19:50 hod do 23:59 hod, dňa 17. 12. 2012 v čase od 00:00 do 00:10 hod, zo dňa 23. 12. 2012 v čase od 16:45 do 20:10 hod a od 19:50 hod do 23:10 hod (spolu osem záznamov);
uložila sankciu – pokutu vo výške 3 319 eur vysielateľovi MAC TV s.r.o. (programová služba JOJ PLUS) za porušenie § 35 ods. 3 ZVR (počet povolených prerušení programu reklamou) v súvislosti s tým, že dňa 2. 12. 2012 dvakrát prerušil štvrtý 30-minútový časový úsek programu Agent, ktorý ma miloval;
uložila sankciu – pokutu vo výške 1 000 eur vysielateľovi MAC TV s.r.o. (programová služba JOJ PLUS) za porušenie § 20 ods. 4 ZVR (ochrana maloletých – JSO) v súvislosti s tým, že dňa 23. 12. 2012 o cca 17:41, 18:41 a 19:52 hod odvysiela upútavku na program Barbar Conan klasifikovanú ako nevhodnú a neprístupnú pre vekovú skupinu maloletých do 18 rokov;
uložila sankciu – 100 eur prevádzkovateľovi retransmisie DIGI SLOVAKIA, s.r.o., Bratislava za porušenie § 17 ods. 1 písm. c) ZVR v súvislosti s tým, že poskytoval retransmisiu programových služieb RTL a VOX bez súhlasu ich pôvodných vysielateľov;
uložila sankciu – 100 eur prevádzkovateľovi retransmisie SWAN, a.s., Bratislava za porušenie § 17 ods. 1 písm. c) ZVR v súvislosti s tým, že poskytoval retransmisiu programových služieb RTL a VOX bez súhlasu ich pôvodných vysielateľov;
uložila sankciu – upozornenie na porušenie zákona prevádzkovateľovi retransmisie BENET, s.r.o., Nováky za porušenie § 17 ods. 1 písm. c) ZVR v súvislosti s tým, že poskytoval retransmisiu programových služieb RTL, RTL 2 a VOX bez súhlasu ich pôvodných vysielateľov;
uložila sankciu – upozornenie na porušenie zákona vysielateľovi MAC TV s.r.o. (programová služba JOJ) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním príspevku Potreby dieťaťa na druhej koľaji v programe Noviny o 12:00 a Noviny o 17:00 dňa 7. 12. 2012 a príspevku Ťažký život od narodenia v programe Noviny dňa 8. 12. 2012;
uložila sankciu – upozornenie na porušenie zákona vysielateľovi Rádio VIVA, a.s. (programová služba Rádio VIVA) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania z dní 27. 11. 2012 a 11. 12. 2012;
uložila sankciu – upozornenie na porušenie zákona vysielateľovi TV LUX, s.r.o. (programová služba TV LUX) za porušenie § 39 ods. 4 ZVR (zákaz sponzoringu spravodajských a politicko-publicistických programov) v súvislosti s tým, že dňa 29. 10. 2012 odvysielal program U Pavla, ktorý bol označený ako sponzorovaný periodikom Katolícke noviny;
začala správne konanie voči vysielateľovi MAC TV s.r.o. (programová služba JOJ a JOJ PLUS) vo veci možného porušenia § 35 ods. 3 ZVR (počet povolených prerušení programu reklamou), ku ktorému došlo dňa 23. 3. 2013 počas vysielania programov 12 podmienok dedičstva a Náhradníci;
začala správne konanie voči vysielateľovi MAC TV s.r.o. (programová služba JOJ) vo veci možného porušenia § 39 ods. 5 ZVR (zákaz sponzorovania doplnkového vysielania) v súvislosti s tým, že dňa 12. 3. 2013 odvysielal komunikát informujúci o projekte Krajina záchrancov;
začala správne konanie voči vysielateľovi RTVS (programová služba Jednotka) vo veci možného porušenia § 20 ods. 4 ZVR (ochrana maloletých – JSO) v súvislosti s tým, že dňa 15. 4. 2013 o cca 19:41 hod odvysielal textové informácie o vlastnom programe, pričom k nevhodným programom pre maloletých neuviedol príslušný grafický symbol a program NEDS bol klasifikovaný ako nevhodný a neprístupný pre maloletých divákov do 18 rokov, čím mohlo dôjsť k nesprávnemu zaradeniu predmetného oznámenia do vysielania.
Všetky uznesenia prijaté dňa 12. 6. 2013 budú uverejnené v zápisnici zo zasadnutia na webovej stránke Rady.